Gregor Schlierenzauer
**FIS Svjetski kup u skijaškim letovima** je godišnje natjecanje u skijaškim letovima, koje se natječe u sklopu FIS Svjetskog kupa u skijaškim skokovima, a organizira ga Međunarodna skijaška federacija. Ne treba ga brkati sa FIS Svjetskim prvenstvom u skijaškim letovima, koje je zaseban jednokratni događaj koji se natječe svake dvije godine tijekom sezone Svjetskog kupa, ali se bodovi ne računaju u njega.

Ipak bilo je i iznimki, te su se čak četiri Svjetska prvenstva u skijaškim letovima organizirana 1992. 1994. 1996. i 1998. sračunala za bodove u sklopu Svjetskog kupa.

Od 1979./80. do 1989./90. natjecanja Svjetskog kupa u skijaškim letovima organizirana su kao K.O.P. (Kulm-Oberstdorf-Planica). Tjedni turniri u skijaškim letovima i nisu nagrađivani peharima, ali su se računali u ukupnom poretku. Svjetski kup u skijaškim letovima prvi put je službeno organiziran od 1990./91. do 2000./01. a nakon osam godina pauze ponovno je od 2008./09. nagrađen malim kristalnim globusom. Na natjecanje se može prijaviti samo četrdeset natjecatelja.

Prvi pojedinačni događaj organiziran je 1980. god. kao jedini događaj Svjetskog kupa u povijesti gdje je jedan događaj trajao ukupno tri dana. Prvi ekipni nastup u povijesti organiziran je 2000. godine u Planici.

U svijetu postoji pet aktivnih skijaških letaonica: Planica, Oberstdorf, Vikersund, Kulm i Harrachov. Udruženi su u Udrugu skijaških letaonica »K.O.P.« (Kulm-Oberstdorf-Planica) osnovanu 1962. godine u Ljubljani. Jedina letaonica koje se nalazi izvan Europe je Ironwood, ali ona je trenutno van aktivnosti.

Prvi testni letovi za žene održani su u sezoni 2022./23. na letaonici u Vikersundu da što prije razviju tehniku leta. Sezonu kasnije održano je prvo natjecanje bez kvalifikacija sa 17 najboljih natjecateljica.

### Pobjednici Svjetskog kupa u skijaškim letovima

| Sezona | Pobjednik | Drugi | Treći |
| --- | --- | --- | --- |
| 1990./91. | Švicarska Stephan Zünd  | Austrija Stefan Horngacher | Njemačka Ralf Gebstedt |
| 1991./92. | Austrija Werner Rathmayr  | Austrija Andreas Goldberger | Austrija Andreas Felder |
| 1992./93. | Češka Jaroslav Sakala  | Francuska Didier Mollard | Austrija Andreas Goldberger |
| 1993./94. | Češka Jaroslav Sakala  | Norveška Espen Bredesen | Italija Roberto Cecon |
| 1994./95. | Austrija Andreas Goldberger  | Japan Takanobu Okabe | Italija Roberto Cecon |
| 1995./96. | Austrija Andreas Goldberger  | Finska Janne Ahonen | Njemačka Christof Duffner |
| 1996./97. | Slovenija Primož Peterka  | Japan Takanobu Okabe | Japan Kazujoši Funaki |
| 1997./98. | Njemačka Sven Hannawald  | Japan Kazujoši Funaki | Austrija Andreas WidhölzlSlovenija Primož Peterka |
| 1998./99. | Njemačka Martin Schmitt | Japan Noriaki Kasai | Japan Hideharu Mijahira |
| 1999./00. | Njemačka Sven Hannawald  | Finska Janne Ahonen | Norveška Tommy Ingebrigtsen |
| 2000./01. | Njemačka Martin Schmitt  | Poljska Adam Malysz | Finska Risto Jussilainen |
| 2002.-2007. | *Nije bilo natjecanja* |
| 2008./09. | Austrija Gregor Schlierenzauer  | Finska Harri Olli | Švicarska Simon Ammann |
| 2009./10. | Slovenija Robert Kranjec  | Austrija Gregor Schlierenzauer | Švicarska Simon Ammann |
| 2010./11. | Austrija Gregor Schlierenzauer  | Austrija Martin Koch | Austrija Thomas Morgenstern |
| 2011./12. | Slovenija Robert Kranjec  | Austrija Martin Koch | Švicarska Simon Ammann |
| 2012./13. | Austrija Gregor Schlierenzauer  | Slovenija Robert Kranjec | Norveška Andreas Stjernen |
| 2013./14. | Slovenija Peter Prevc  | Japan Noriaki Kasai | Austrija Gregor Schlierenzauer |
| 2014./15. | Slovenija Peter Prevc  | Njemačka Severin Freund | Slovenija Jurij Tepeš |
| 2015./16. | Slovenija Peter Prevc  | Slovenija Robert Kranjec | Norveška Johann André Forfang |
| 2016./17. | Austrija Stefan Kraft  | Njemačka Andreas Wellinger | Poljska Kamil Stoch |
| 2017./18. | Norveška Andreas Stjernen  | Poljska Kamil Stoch | Norveška Robert Johansson |
| 2018./19. | Japan Rjoju Kobajaši  | Njemačka Markus Eisenbichler | Poljska Piotr Żyła |
| 2019./20. | Austrija Stefan Kraft  | Slovenija Timi Zajc | Poljska Piotr Żyła |
| 2020./21. | Njemačka Karl Geiger  | Japan Rjoju Kobajaši | Njemačka Markus Eisenbichler |
| 2021./22. | Slovenija Žiga Jelar  | Slovenija Timi Zajc | Austrija Stefan Kraft |
| 2022./23. | Austrija Stefan Kraft  | Norveška Halvor Egner Granerud | Slovenija Anže Lanišek |
| 2023./24. | Austrija Daniel Huber  | Austrija Stefan Kraft | Slovenija Peter Prevc |